Rusland har fået et nyt langtrækkende missil til dets S-300V4 anti-ballistiske missilforsvarssystem, som er i stand til at ramme mål i en distance op...

Rusland har fået et nyt langtrækkende missil til dets S-300V4 anti-ballistiske missilforsvarssystem, som er i stand til at ramme mål i en distance op til 400 kilometer væk, melder talspersoner.

Pavel Sozinov, som er chefdesigner for den russiske statsledede forsvarsproducent, Almaz-Antey, udtaler om det nye russiske missilforsvar:

Dette betyder at […] AWACS (Airborne Warning and Control Systems) nu ikke vil være i stand til at komme ind i 400-kilometerzonen uden konsekvenser.

Missilets debut mindsker en modstanders evne til at kunne angribe med kampfly og andre typer fly, hvilket omvendt styrker Ruslands evne til at stoppe fjendtlige indkomne mål. S-300V4 missilforsvarssystemet er det eneste egentlige mobile missilforsvar, der anvendes i dag.

Ruslands landtropper blev udstyret med S-300V4 tilbage i år 2014. S-300-klassen af anti-luft missilforsvarssystemer er anset for at være et af de meste potente systemer udviklet. Eksportudgaven er kendt under navnet Antey-2500, som bl.a. har været leveret til Venezuela til en kostpris af USD 1 mia.

Missilsystemet er verdens første til at kunne simultant affyre mod cruise missiler, luftfartøj og ballistiske mål.

Forskellige versioner eksisterer af S-300V4, men missilerne kan have en rækkevidde på 400 kilometer ved Mach 7,5, hvorimod den ved en distance på 350 kilomater kan nå Mach 9 og destruere bevægende mål – selv ved høje højder.